31999R2626
L 321/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 2626/1999 НА КОМИСИЯТА
на 13 декември 1999 година
за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (EО) № 2204/1999 на Комисията (2), и по-специално член 9 от него,
като има предвид, че:
(1)
Необходимо е различаване, от една страна, на гъби, приготвени или съхранени в оцет или оцетна киселина по подпозиция 2001 90 50 и, от друга - на гъби, приготвени или съхранени по различен начин от тези в оцет или оцетна киселина, по подпозиция 2003 10.
(2)
Според текста на обяснителните бележки към Хармонизираната система по позиция № 2001, сред останалите добавки се допуска и сол към продуктите от тази позиция. В такъв случай солта се добавя само за целите на приготвянето на продуктите.
(3)
Следва да е възможно да се прави разграничение между продуктите от подпозиция 2003 10, която налага ограничаване на общото съдържание на сол в подпозиция 2001 90 50.
(4)
Определянето на съдържание на сол до максимум 2,5 % от теглото като подходящо.
(5)
Необходимо е поясняване на допълнителна бележка № 1 към глава 20, за да се отрази това решение.
(6)
Необходимо е да се заличат точки 3 и 4 от приложението към Регламент (EО) № 1196/97 на Комисията (3), класифициращи досега продуктите въз основа на съдържанието им на оцет, независимо от съдържанието на сол.
(7)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Допълнителна бележка 1 към глава 20 от Комбинираната номенклатура, добавена към Регламент (ЕИО) № 2658/87, се заменя от:
„1.
За целите на позиция № 2001 зеленчуци, плодове, ядки и други съестни части от растения, приготвяни или съхранявани с оцет или оцетна киселина, задължително следва да съдържат свободна, летлива киселина от 0,5 % от теглото си или повече, изразена като оцетна киселина. Гъбите попадащи в подпозиция 2001 90 50, не могат да съдържат сол, превишаваща 2,5 % от теглото.“
Член 2
Заличават се точки 3 и 4 от приложението към Регламент (EО) № 1196/97.
Член 3
Настоящия регламент влиза в сила на двадесет и първия ден след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 декември 1999 година.